დურიანი

დურიანი () — ჩანარი ბარბაშობურეფიშ ფანიაშე, ნამუთ მეხოლაფირო 30 გვარობას იკათუანს. დურიანი ჩანს ობჟათე-ბჟაეიოლი აზიაშ ჭვემამი ტროპიკულ ტყალეფს.

გემო დო შური
ხილს აბანობური მახორუეფი კუნტას დო კონკრეტულო თეშნერო ახასიათენა: "გალეშე ჯოჯოხეთი, დინოხოლეშე სამოთხე". საქმე თის რე, ნამჷ-და დურიანიშ გუმნაღელი ელმოლშე თხილერი რე ვა ხვალე ცანდამი ძიგირეფით, თაშნეშე მერმეწა შურით. არძა აწორინალაშ გინოლახუათ (დურიანიშ წორას გონწყუმათ დო თიშ შურით უმკუწიკუო), შილებე ქიბგინათ, ნამჷ-და "მოსოფელიშ №1" ხილიშ გემო თისხით ჯგირი რე, მუსხით  ვა ხიბული რე თიში არომატი დო ცანდამი ძიგირეფი.

შილებე ირაგადუას, ნამჷ-და დურიანიშ გიმნაღელიშ ატატა გიშაკერზაფილი ბატა აკოდგინალუაშ რე, დო გემოთ შილებე მოგენდას ართბორჯულო თხირიში, ჸვალიში, ხაშილი კრემიში; ბანანიშ, მანგოშ, ანანასიშ, პაპაიაშ დო ვანილიშ ნასვარა გემოთ, თაშნეშე ნაჸინაშ, ხვარხვიშ, ციმუაშ სო ხურმაშ მესვარილი გემოთ.

დურიანიშ მერმეწა შური შხვადოშხვანერი ასოციაციეფს გჷმიჭანუანს: ნიორიშ, ჸორადილი ჩხომოშ, ტყვაპაია მარქვალიშ ვარ-და გეყიყონაფილი ხვარხვიშ, კანალიზაციაშ, შურამი თათმანეფიშ, წურწუფაშ დო შხვა.

 ფოტორანწკი

 რესურსეფი ინტერნეტის 
 Durio zibethinus (Bombacaceae)
 Durian Palace
 Video: How to Open a Durian
 Дуриан на Фрукторианство.ру
 Погадаев В. А дуриан совсем недурён
 Объяснена невыносимая вонь дуриана // Лента. Ру, 10 октября 2017
 Вонь от тропического фрукта дуриана едва не сорвала авиарейс индонезийской авиакомпании

კატეგორია:ბარბაშობირეფი
კატეგორია:ობჟათე-ბჟაეიოლი აზიაშ ფლორა